Document ID: 32012D0416
Publication Date: 2012-07-19

Title and Content:
IZVEDBENI SKLEP KOMISIJE
z dne 19. julija 2012
o odobritvi metod za ocenjevanje prašičjih trupov v Belgiji
(notificirano pod dokumentarno številko C(2012) 4933)
(Besedilo v francoskem in nizozemskem jeziku je edino verodostojno)
(2012/416/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(m) v povezavi s členom 4 Uredbe,
ob upoštevanju naslednjega:
(1)
Točka 1 oddelka B.IV Priloge V k Uredbi (ES) št. 1234/2007 določa, da se za razvrščanje trupov prašičev vsebnost pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode, ki temeljijo na fizičnih meritvah enega ali več anatomskih delov trupa prašiča. Za odobritev metod za ocenjevanje mora biti izpolnjeno najvišje odstopanje statistične napake pri oceni. To odstopanje je opredeljeno v členu 23(3) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (2).
(2)
Z Odločbo 97/107/ES (3) je Komisija odobrila uporabo petih metod za razvrščanje prašičjih trupov v Belgiji.
(3)
Zaradi sprememb v populaciji prašičev enačbe, ki se uporabljajo za te metode, trenutno prenizko ocenjujejo vsebnost pustega mesa. Zato je treba enačbe dovoljenih metod posodobiti ter pridobiti in uporabiti tri nove metode za ocenjevanje.
(4)
Belgija je zato Komisijo prosila, da odobri osem metod za ocenjevanje prašičjih trupov na njenem ozemlju, ter v protokolu v skladu s členom 23(4) Uredbe (ES) št. 1249/2008 predložila podroben opis preskusa z razkosanjem in navedla načela, na katerih temeljijo metode, rezultate preskusa z razkosanjem in enačbo za ocenjevanje deleža pustega mesa.
(5)
Preučitev navedene prošnje je pokazala, da so pogoji za odobritev navedenih metod za ocenjevanje izpolnjeni. Zato bi bilo treba te metode za ocenjevanje v Belgiji odobriti.
(6)
Spremembe naprav ali metod ocenjevanja ne bi smele biti dovoljene, če niso izrecno odobrene z izvedbenim sklepom Komisije.
(7)
Zaradi jasnosti in pravne varnosti bi bilo treba Odločbo 97/107/ES razveljaviti.
(8)
Zaradi tehničnih okoliščin, povezanih z uvajanjem novih naprav in novih enačb, se metode za razvrščanje prašičjih trupov, odobrene z Odločbo 97/107/ES, uporabljajo do 30. septembra 2012.
(9)
Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJI SKLEP:
Člen 1
Za ocenjevanje prašičjih trupov v Belgiji se v skladu s točko 1 oddelka B.IV Priloge V k Uredbi (ES) št. 1234/2007 odobri uporaba naslednjih metod:
(a)
naprava, imenovana „Capteur Gras/Maigre - Sydel (CGM)“, in z njo povezane metode za oceno, ki so podrobno opredeljene v delu 1 Priloge;
(b)
naprava, imenovana „Giralda Choirometer Pork Grader (PG 200)“, in z njo povezane metode za oceno, ki so podrobno opredeljene v delu 2 Priloge;
(c)
naprava, imenovana „Hennessy Grading Probe (HGP 4)“, in z njo povezane metode za oceno, ki so podrobno opredeljene v delu 3 Priloge;
(d)
naprava, imenovana „Fat-O-Meat’er (FOM II)“, in z njo povezane metode za oceno, ki so podrobno opredeljene v delu 4 Priloge;
(e)
naprava, imenovana „OptiScan TP“, in z njo povezane metode za oceno, ki so podrobno opredeljene v delu 5 Priloge;
(f)
naprava, imenovana „CSB Image-Meater“, in z njo povezane metode za oceno, ki so podrobno opredeljene v delu 6 Priloge;
(g)
naprava, imenovana „VCS 2000“, in z njo povezane metode za oceno, ki so podrobno opredeljene v delu 7 Priloge;
(h)
naprava, imenovana „AutoFOM III“, in z njo povezane metode za oceno, ki so podrobno opredeljene v delu 8 Priloge.
Člen 2
Spremembe odobrenih naprav ali metod za oceno niso dovoljene, če takšne spremembe niso izrecno odobrene z izvedbenim sklepom Komisije.
Člen 3
Odločba 97/107/ES se razveljavi.
Vendar lahko Belgija do 30. septembra 2012 uporablja metode za razvrščanje prašičjih trupov, odobrene z Odločbo 97/107/ES.
Člen 4
Ta sklep je naslovljen na Kraljevino Belgijo.
V Bruslju, 19. julija 2012

Classification:
Level 1 Topics: 100150
100158
100161
100157
Level 2 Topics: 100277
100283
100220
100261
100282
100254
Level 3 Topics: 5283
494
122
2106
4590
913
3641
4845
2200
2737
All Topics: 4692
4839
5235
5263
6004